[Foto’s] Nasa stel nuwe Mars-foto’s vryFoto: NASA/JPL-Caltech/MSSS Die foto’s is geneem tydens die robottuig se laaste ontdekkingsreis in die planeet se Murray Buttes-streek van laer Mount Sharp, ŉ gebied wat nou al vir ŉ maand lank ondersoek word. Die foto’s is op 8 September deur Curiosity geneem. Volgens Nasa sal die span binnekort verskeie groot kleurmosaïeke van die talle foto’s wat in hierdie deel van die planeet geneem is, saamstel. “Curiosity se span is baie opgewonde om op hierdie reis te gaan deur ŉ stukkie Amerikaanse woestyn op die suidweste van Mars,” het Ashwin Vasavada, projekwetenskaplike, gesê. Lees meer oor die sandduine in die foto’s.